**Қазақстан Республикасы Парламенті Мәжілісінің депутаты**

**Г. Бижанованың Қазақстан Республикасы Премьер-Министрі**

**А. Маминге депутаттық сауалы**

**Құрметті Нұрлан Зайроллаұлы!**

**Құрметті депутаттар!**

Менің депутаттық сауалым Премьер-министрге арналады.

Сайлауалды компания кезіндегі кездесулер барысында Қарағанды өңірінің әрбір ауылында тұрғындар ветеринарлық дәрігерлер мен ветеринарлық пункттердің **жоқтығы** мәселесін көтеруде. Осыған ұқсас сұраулар басқа аймақтардың өкілдерінен маған «Фейсбуктағы» парақшама бірнеше рет жіберілді.

Бұл мәселе **жаңа туындаған** мәселе емес. Көптеген қайта құрулар нәтижесінде қауіпті инфекциялармен күресу үшін алдыңғы қатарда тұрған ауылдық ветеринария **құлдырады**. Елімізде мезгіл сайын **адам өмірі үшін қауіпті** жұқпалы аурулардың өршуі орын алуда.

Мысалы, осы жылдың жазында нодулярлық дерматит деп аталатын вирустық аурудан ірі қара малдың **едәуір бөлігі қырылды**. Биылғы жылы да жылқылар аяқты шірітіп жіберетін **вирустық ауруға шалдықты.** Мұндай малдың **еті ертең дастарқаннан орын алуы** әбден мүмкін! Оның салдары қандай болатынын болжау да қиын…

Бастау бизнес бағдарламасына кредит беруге бағытталған қаражаттың **негізгі** көлемі нақ ауылдық жерлерде игеріліп жатқанын **ерекше** атап өткен жөн. **Негізінен,** жеке ісін дамыту үшін мал сатып алынады. Өздеріңіз білетіндей, қарыз қаражатын **пайызбен** қайтару керек.

Иә, мемлекет ауылдарда өз ісін ашуға мүмкіндік береді. Бірақ сонымен бірге оның дамуы үшін жеткілікті **жағдайлар жасалмайды**. Ауылдық ветеринария мәселелеріндегі ірі кемшіліктер, керісінше, жобаның көптеген қатысушылары қарыздық құлдыққа түсуіне ықпал етеді.

Қазіргі уақытта ветеринардың белгілі бір мәртебесі **жоқ**, жалақысы төмен, нақты еңбек күшіне, қауіптілігіне сәйкес келмейді. Қызметтер бағасының бірыңғай **прейскуранттары** жоқ. Жұмыс үшін қарапайым жағдайлар жоқ!

Мысалы, Қарағанды облысында өткен жылдың басындағы жағдай бойынша ауылдық округтердің **90% -ында** тиісті инфрақұрылымы бар ветпункт ғимараттары жоқ.

«NUR OTAN» партиясы фракциясының депутаттары өткен шақырылым барысында бұл мәселені Ауыл шаруашылығы министрлігінің **де,** Үкіметтің **де алдына** **бірнеше рет** қойды. Алайда, қабылданған шаралар **жеткіліксіз.**

Осы **өткір** мәселені Үкімет алдында қайта көтере отырып, біз келесі шешімдерді ұсынамыз.

**Бірінші.** Ветеринариялық дәрігерлерді азаматтық қызметшілер тізбесінеенгізу.

**Екінші**. Ауылдық, кенттік округтер әкімдіктерінің деңгейінде мемлекеттік қызмет көрсету үшін мемлекеттік ветеринариялық дәрігерлердің штат бірліктерін бөлу.

**Үшінші.** Дәрігерлерге арналған жүктеменің бірыңғай нормасы мен ветеринария-лық манипуляциялар жүргізуге арналған б**ағалардың бірыңғай прейскуранты мәселесін** қарау.

Сондай-ақ, «Ауыл-Ел Бесігі» жобасына **және өңірлік стандарттар жүйесіне** тірек және спутниктік ауылдарда барлық тиісті инфрақұрылымы бар **үлгілік ветеринариялық пункттер салу түріндегі индикаторды** енгізу қажет деп ойлаймыз, бұл көптеген проблемалық мәселелерді шешетін еді.

Сонымен қатар, жануарларды **сәйкестендірумен**, ветеринариялық препараттарды **тасымалдаумен**, сот ветеринариялық-санитариялық **сараптаманы** жүргізумен, **мал қорымдарын** салумен байланысты бұрыннан пісіп-жетілген өткір проблемалық мәселелерге назар аудару қажет. Ұсыныстарды депутаттық сауалға қосымша жібереміз.

Іске асыруға жоспарланған ветеринариялық қауіпсіздікті күшейту шаралары, ең алдымен, Ауыл шаруашылығы министрлігінің, облыс және қала әкімдерінің өзара іс-қимылын күшейтуді және әрине, отандық аграрлық жоғары оқу орындарының ғылыми әлеуетін тартуды талап ететіні анық.

Баяндалғанды ескере отырып, қойған мәселелерді Үкіметтің толық қарауын күтеміз. Жауапты заңда белгіленген мерзімде ұсынуды сұраймыз.

**Құрметпен,**

**«NUR OTAN»**

**партиясы фракциясының**

**мүшесі,**

**Депутат Г. Бижанова**